**Kaaron koulun yhteisöllinen oppilashuoltoryhmä 17.9.2015**

Läsnä: Johanna Leino, Taina Reunanen, Sanna Järvelä, Veera Paananen, Elina Leino, Jaana Siivonen, Tanja Kivineva, Katja Salo, Emma Vänttinen ja Sari Ågren (pj. & siht.)

**MUISTIO**

1. **Ajatuksia hyvän mielen koulu - kehittämispäivästä**

Kaaron koulun kuraattori, psykologi, terveydenhoitaja ja rehtori osallistuivat seutukunnalliseen oppilashuollon kehittämispäivään. Päivä koettiin pääasiassa antoisana ja erityisesti vertaistuelliset keskustelut nousivat hyvänä antina esille.

1. **Ehdotuksia oppilashuoltoryhmän nimeksi**

Puheenjohtaja oli etukäteen pyytänyt miettimään oppilashuollolle uutta nimeä. Ehdotuksia tuli neljä: Föli-ryhmä, Onni-ryhmä, Hyvis-ryhmä ja Kompassi-ryhmä. Kaikki nimet otettiin harkintaan. Oppilaskunnan edustaja ehdotti, että nimi koottaisiin joidenkin sanojen alkukirjaimista, jolloin siitä muodostuisi oma, aivan uusi nimi. Asia jätettiin vielä oppilaskunnan hallitukselle pohdittavaksi. Nimen olisi hyvä avata ajatusta oppilashuoltoryhmästä – ei vain oppilaiden vaan myös huoltajien ja koko koulun henkilöstön - hyvinvointiin, huolenpitoon ja yhdessä tekemisen ryhmänä.

1. **Vuosikello**

Kerättiin sekä koulun että eskarin yhteisön hyvinvointia tukevia asioita ja toimintoja listaksi. Puheenjohtaja kokoaa siitä ehdotuksen vuosikelloksi, joka esitellään ja täydennetään seuraavalla kerralla.

1. **Yhteistyö oppilaskunnan hallituksen kanssa**

Tavoitteena oppilashuollossa on tiivis yhteistyö oppilaskunnan kanssa. Oppilaskunnan ohjaavat opettajat olivat kokouksessa esittelemässä toimintaa koululla. Oppilaskunnan hallitus nähdään oppilashuoltoryhmän yhteistyökumppanina oppilaiden suuntaan ja hallitus voi olla mukana organisoimassa ja toteuttamassa mielipiteiden keräämistä ja muita yhteiseen hyvinvointiin tähtääviä toimenpiteitä yhdessä oppilashuoltoryhmän kanssa.

1. **Muut asiat**

Ei muita asioita

1. **Seuraavan kokouksen ajankohta ja aiheet**

Seuraava kokous pidetään Kaaron koululla 29.10. klo 12. Aiheina ovat oppilashuoltoryhmän nimi, vuosikellon hyväksyminen, huoltajien osallisuus oppilashuollossa ja oppilashuoltoryhmässä, oppilashuoltosuunnitelman koulukohtainen osio ja kerhotoiminta.